laion/Wikipedia-Exotic huggingface dataset:
חוסיין רושדי פאשא

חוּסֵיין רושׁדי פָּאשָׁא (בערבית: حسين رشدي باشا; 1863 – 14 במרץ 1928) היה פוליטיקאי ומדינאי מצרי ממוצא אלבני-טורקי, אשר כיהן בתפקיד ראש ממשלת מצרים במהלך תקופת ח'ידוויאת וסולטנות מצרים (תחת האימפריה הבריטית) במהלך מלחמת העולם הראשונה. אביו של רושדי, אשר שימש כמושל קהיר, היה מבין האלבנים אשר באו למצרים ביחד עם מוחמד עלי שהפך לשליט מצרים. בצעירותו נשלח ללימודים בפריז, שם למד דין ודיפלומטיה. הוא נקרא לחזור למצרים בשנת 1892, בידי הח'דיו עבאס חלמי השני, והחל לעבוד תחתיו. בתפקיד זה ביצע רישומים על איכות החינוך במצרים. בתוך שנה משובו למצרים הקים את משרד המשפטים המצרי ועבד על התקציב שלו. בעודו שם עבר לעבוד גם בפקולטה למשפטים ומאוחר יותר עבד שש שנים כחוקר לשפות זרות. הוא הפך לשופט בבית המשפט העליון לקראת סוף המאה ה-19 תחת ראש הממשלה בוטרוס ראלי. כאשר במאי 1914 נסע עבאס חלמי השני לקונסטנטינופול, הוא הסדיר כי רושדי הוא ממלא מקומו כח'דיו כמו גם כראש ממשלת מצרים. זמן קצר לאחר כניסת הממלכה המאוחדת למלחמת העולם הראשונה, ממשלת רושדי הצהירה על איסור עסקאות מסחר עם כל המדינות הנמצאות במלחמה עם בריטניה. מספר ימים לאחר מכן הממשלה הכריזה מלחמה על מעצמות המרכז. בדצמבר הכריזה בריטניה חסות שלטונית על מצרים והאימפריה העות'מאנית איבדה את מעמדה הסמלי כשלטת על מצרים. הוא הנהיג את המדיניות הפוליטית נגד האימפריה העות'מאנית במהלך המערכה על סיני וארץ ישראל במלחמה בעוד פעל תחת חוסיין כאמל, הח'דיו החדש ומאוחר יותר יורשו פואד הראשון. עם סיום המלחמה רושדי פעל למשא ומתן עם הממשל הבריטי בנוגע לריבונות על מצרים אך היה במצב פוליטי בעייתי שכן היה מקורב לחצר המלוכה ובמהלך המלחמה תמך בבריטים. רושדי עמד בראש ארבע ממשלות רצופות והתפטר מראשות הממשלה באפריל 1919. הוא פעל ליצירת חוקה חדשה בשנת 1922, לאחר הקמת ממלכת מצרים, אך פואד הראשון לא נתן חותמו על מעבר החוקה משום שהיא הפחיתה את סמכותו. רושדי נפטר לבסוף ב-14 במרץ 1928. מדיה וקבצים בנושא חוסיין רושדי פאשא בוויקישיתוף חוסין רושדי פאשא, באתר PeoplePill חוסין רושדי פאשא, באתר InfoHub פ. ג'. וטיקיוטיס, תולדותיה של מצרים - ממוחמד עלי עד סאדאת, ירושלים, ישראל: האוניברסיטה העברית, 1980, עמ' 248 פ. ג'. וטיקיוטיס, תולדותיה של מצרים - ממוחמד עלי עד סאדאת, ירושלים, ישראל: האוניברסיטה העברית, 1980, עמ' 255
בלטונאלמאדי

בלטונאלמאדי (בהונגרית: Balatonalmádi) היא עיר על גדות אגם בלטון הנמצאת במחוז וספרם, שבצפון-מערב הונגריה. בשנת 1971 התאחדה העיר עם ורשברן (Vörösberény). בבלטונאלמאדי חיו יהודים בתקופות זמן שונות. גם בורשברן חיו יהודים בתקופות זמן שונות אדה מרגו (במקור מורגנשטרן; בהונגרית Margó Ede; פשט, 6 במאי 1872 – בלטונאלמאדי, 3 בפברואר 1946) היה פסל, יהודי-הונגרי אחיה של זמרת האופרה ציליה מרגו. גרמניה אגנפלדן (אנ'), גרמניה איטליה סן מישל אל טגליאמנטו (אנ'), איטליה פולין סרוצק, פולין פינלנד קליוקי (אנ'), פינלנד מדיה וקבצים בנושא בלטונאלמאדי בוויקישיתוף אתר האינטרנט הרשמי של בלטונאלמאדי (בהונגרית) נתוני היישוב באתר הלמ"ס ההונגרי מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993 "Születési bejegyzése a pesti neológ izraelita hitközség születési akv. 601/1872. folyószáma alatt". נבדק ב-2019-12-06.
יחסי הפיליפינים–סין

יחסי הפיליפינים–סין הם היחסים הדיפלומטיים בין סין לבין הפיליפינים. מאז יוזמותיו של נשיא הפיליפינים פרדיננד מרקוס בשנות השמונים, שתמך בקומוניזם בסין ובמקביל התנגד לכוח הקומוניסטי בפיליפינים, היחסים בין המדינות השתפרו משמעותית. כתוצאה מכך, סין סיימה את תמיכתה בקומוניסטים בפיליפינים. עם זאת, היחסים התערערו בגלל חיכוך על השייכות הטריטוריאלית של ים סין הדרומי. מאז כינון היחסים הדיפלומטיים ערכו הצדדים ביקורים רבים רמי דרג. במהלך ביקורו הממלכתי של נשיא סין, ג'יאנג דזה-מין בפיליפינים בשנת 1996, הסכימו מנהיגי שתי המדינות לקיים יחסי בין-מדינות על בסיס שכנות טובה ואמון הדדי, וגם הגיעו להסכמה חשובה על האזורים השנויים במחלוקת בים סין הדרומי. בשנת 2012 התרחש סכסוך גבולות בין המדינות ליד האטול הקטן של סקרבורו שואל. שמונה ספינות דיג סיניות התגלו על ידי צי הפיליפינים במים שנויים במחלוקת. לאחר החיפוש נמצאו אלמוגים שדגו שלא כדין, צדפות ענקיות וכרישים חיים. ניסיונות לעצור את הדייגים סוכלו על ידי שתי ספינות סיור סיניות. בעקבות כך נערכו מחאות ליד הקונסוליות של שתי המדינות, איסורי דיג, התקפות סייבר. סין הציבה מחסום בכניסה למפרץ האטול והחלה לסייר בים שמסביב, וכן גירשה ספינות פיליפיניות מהמים השנויים במחלוקת. בינואר 2013 הגישה הפיליפינים תביעה נגד סין לבית הדין הבינלאומי לצדק של האו"ם, אשר בשנת 2016 מצא כי לסין אין זכות לאיים השנויים במחלוקת בים סין הדרומי. ביוני 2013 ניסה הצד הפיליפיני לפתוח בסכסוך בפני בית הדין הבינלאומי לחוק הים, אך סין סירבה רשמית לקחת בו חלק. למרות כל המאמצים של הפיליפינים, הנוכחות הצבאית הסינית בים סין הדרומי נמשכת. באמצע מרץ 2017 נצפו ספינות סיניות במרחק של 250 ק"מ מזרחית לפיליפינים. נשיא הפיליפינים, רודריגו דוטרטה, שעלה לשלטון ב-30 ביוני 2016, הודיע על תפנית המדינה מברית עם ארצות הברית לעבר ברית עם סין ורוסיה. ב-8 במרץ 2017, שר החוץ של הרפובליקה העממית של סין, ואנג יי, במהלך פגישה עם העיתונות, הצהיר כי נשיא הפיליפינים, רודריגו דוטרטה, יצר קשרים טובים עם סין והם עסקו במשותף בסכסוך הטריטוריאלי בים סין הדרומי. סין והפיליפינים דנים באופן פעיל בהזדמנויות לשיתוף פעולה בתחום התשתיות, כולל הקמת מסילות ברזל, גשרים וסכרים. 1978 הסכם שיתוף פעולה מדעי וטכנולוגי 1979 הסכם שיתוף פעולה תרבותי, הסכם תעופה אזרחית ותחבורה מזכר הבנות 2001 (MOU) בנושא שיתוף פעולה בספורט 2001 שיתוף פעולה בתעשיית המידע 2001 שיתוף פעולה במאבק בפשעים בין לאומיים אמנת ההסגרה משנת 2001 אמנת 2001 בנושא שיתוף פעולה נגד תנועה בלתי חוקית ושימוש בסמים נרקוטיים 2002 MOU בנושא שיתוף פעולה בתיירות 2005 MOU בנושא שיתוף פעולה ימי אמנת 2005 על שיתוף פעולה בענייני נוער 2007 MOU בנושא שיתוף פעולה בשיתוף פעולה סניטרי ופיטוזניטרי, שיתוף פעולה בחינוך אמנת 2007 בנושא הגנת מורשת תרבות אמנת 2008 על שיתוף פעולה תברואתי היקף הסחר הדו-צדדי בשנת 2007 הסתכם במעט יותר מ-30 מיליארד דולר. מינואר עד אוקטובר 2008 היקף הסחר הדו צדדי הסתכם ב-25.3 מיליארד דולר, גידול של 1.4% לעומת התקופה המקבילה בשנה שקדמה לה. בשנת 2015 היקף הסחר בין סין לבין הפיליפינים הסתכם ב-17.646 מיליארד דולר. בשנת 2016 680,000 אזרחים סינים ביקרו בפיליפינים למטרות תיירות, ואילו 1.2 מיליון תיירים פיליפינים ביקרו בסין. החל משנת 2005, הפיליפינים ממוצא סיני היוו כ-1.5 מיליון איש, או 1.6% מאוכלוסיית הפיליפינים, הקבוצה האתנית התשיעית בגודלה. סין מחזיקה בפיליפינים שגרירות במנילה. הפיליפינים מחזיקה בסין שגרירות בבייג'ינג. מדיה וקבצים בנושא יחסי הפיליפינים–סין בוויקישיתוף אתר על יחסי מדינות
Here for You

"Here for You" (בעברית: כאן בשבילך) הוא סינגל של הדיג'יי קייגו, שהוקלט על ידי הזמרת-יוצרת הבריטית אלה הנדרסון. השיר יצא לאור ב-5 בספטמבר 2015 כסינגל. מידע על היצירה "Here for You" באתר מיוזיק בריינז מידע על הסינגל "Here for You" באתר מיוזיק בריינז סרטון השיר "Here for You" באתר יוטיוב Here for You – Single byKygo & Ella Henderson, apple (באנגלית)
What Would You Do? (שיר של סיטי היי)

What Would You Do? הוא שיר של להקת ההיפ הופ והרית'ם אנד בלוז האמריקאית סיטי היי. השיר יצא לאור בפברואר 2001 כסינגל הבכורה מאלבום הבכורה של הלהקה. השיר נכלל במקור בפסקול הסרט Life משנת 1999, בגרסה שונה מהגרסה שמופיעה באלבום של הלהקה, בה נכלל סמפול של השיר The Next Episode של ד"ר דרה. השיר עוסק במשפחות חד-הוריות המתמודדות עם עוני, ומציג סיפור של אם חד הורית הנאלצת לעסוק בחשפנות כדי לכלכל את ילדיה. בשנת 2012 פרסמה הלהקה באסטיל גרסת כיסוי לשיר במיקסטייפ הבכורה שלה, Other People's Heartache. גרסה זו הופיעה גם בהוצאה המחודשת של אלבום הבכורה של הלהקה, All This Bad Blood. מידע על היצירה "What Would You Do?" באתר מיוזיק בריינז סרטון השיר "What Would You Do?" באתר יוטיוב Life (Music Inspired By the Motion Picture) by Various Artists, Apple Music (באנגלית) Gabbi Shaw, The 57 best one-hit wonders of all time, Insider Caramanica, Jon (2014-01-24). "Quietly Ascending Rock's Peaks (Published 2014)". The New York Times (באנגלית אמריקאית). ISSN 0362-4331. נבדק ב-2020-11-02. מידע על What Would You Do?, באתר המצעד האוסטרי, ארכיון מידע על What Would You Do?, באתר המצעד הגרמני מידע על What Would You Do?, באתר מצעד דנמרק מידע על What Would You Do?, באתר המצעד הנורווגי מידע על What Would You Do?, באתר המצעד של ניו זילנד מידע על What Would You Do?, באתר המצעד הצרפתי, ארכיון מידע על What Would You Do?, באתר המצעד השוודי
הבחירות לסנאט של ארצות הברית בדלאוור (2008)

הבחירות לסנאט של ארצות הברית בדלאוור 2008 (באנגלית: 2008 United States Senate election in Delaware) התקיימו ב-4 בנובמבר 2008. הסנאטור האמריקני המכהן הדמוקרטי ג'ו ביידן ניצח בבחירות מחודשות לקדנציה שביעית את יועצת התקשורת, כריסטין אודונל (אנ') ואף זכה במירוץ לתפקיד סגן נשיא ארצות הברית (זאת מאחר שהמועמד הדמוקרטי, ברק אובמה זכה בבחירות לנשיאות שנערכו באותו היום). ביידן הושבע לתפקיד כמו שאר עמיתיו אך התפטר מתפקידו כסנאטור ב-15 בינואר 2009 והושבע למשרת סגן הנשיא חמישה ימים לאחר מכן. במפלגה הדמוקרטית זכה ביידן לתמיכה רחבה והתמודד ללא התנגדות לכהונה שביעית בסנאט, לעומת זאת במפלגה הרפובליקנית התמודדה אודונל על המועמדות מול איש העסקים, טים סמית' וזכתה לתמיכה כ-60% מהבוחרים. ב־23 באוגוסט 2008, המועמד לנשיאות המפלגה הדמוקרטית, ברק אובמה, הודיע כי בחר בג'ו ביידן לכהן כסגן מועמד לנשיאות. על פי חוקת דלאוור, ביידן היה יכול גם להתמודד על מושב הסנאט שלו וגם על סגן נשיא בו זמנית וביידן אכן החליט להתמודד על 2 התפקידים, בשל היותו מעורב ב-2 קמפיינים ניסתה אודונל להעלות את העובדה שהוא מנהל 2 קמפיינים בו זמנית ואף מתחה ביקורת על חוסר נכונותו להשתתף בדיונים של הבחירות לסנאט וכן על חוסר נכונות לשרת את בוחריו, מנגד טענו במטה ביידן כי אודונל עוסקת בכישוף והכחישה את האבולוציה, בזמן המירוץ אף פורסם בתקשורת האמריקאית כי אודונל איימה על תחנת טלוויזיה אשר התכוונה לשדר סרטון בו היא שואלת את יועציה מה בדיוק לענות לשאלה. עם זאת ביידן ניצח בבחירות הן בסנאט והן לסגנות הנשיאות ואודונל סיימה את הקמפיין עם חוב של כ-23,000 דולרים. מדיה וקבצים בנושא הבחירות לסנאט של ארצות הברית בדלאוור בוויקישיתוף Giroux, Greg (10 בספטמבר 2008). "Franken Primary Win One of Many Key Results From Tuesday's Primaries". CQ Today Online News. אורכב מ-המקור ב-12 בספטמבר 2008. נבדק ב-26 בספטמבר 2008. {{cite news}}: (עזרה) Silverstein, Stuart and Johanna Neuman (23 באוגוסט 2008). "Joe Biden is Obama's running mate". Los Angeles Times. נבדק ב-23 באוגוסט 2008. {{cite news}}: (עזרה) Chase, Randall (24 באוגוסט 2008). "Biden Wages 2 Campaigns At Once". Associated Press. נבדק ב-29 באוגוסט 2008. {{cite news}}: (עזרה) ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
ז'יגמונד פורייס (רופא, 1896-1845)

ז'יגמונד פורייס (בהונגרית: Purjesz Zsigmond; סנטש, 1845 – בודפשט, 16 בפברואר 1896) היה רופא, א.א.ג. יהודי הונגרי פרופסור באוניברסיטה, בן דודו של ז'יגמונד פורייס (רופא, 1918-1846), ואחיו המבוגר של איגנץ פורייס. ז'יגמונד פורייס נולד במשפחה יהודית כבנם של שאלאמון (שלמה) פורייס ושל קטלין וייס. הוא למד רפואה באוניברסיטאות וינה ופשט, שם קיבל דוקטורט ברפואה בשנת 1869. לאחר מכן הפך לעוזרו הפרטי של פרידייש קוראני, ולמתמחה במרפאתו. משנת 1873 ועד מותו ערך את לוח השנה כיס של הרופאים. בשנים 1877–1878 הוסמך כמרצה להיסטוריה של הרפואה העתיקה. אשתו הייתה אילונה פליישל אותה נשא לאישה ב-1 ביוני 1879 בבודפשט. מאמריו הופיעו בשבועון הרפואי בהונגריה ובכתבי עת מקומיים וזרים (בעיקר גרמניים): הצטברות מוגלה בחזה ופתיחת בית החזה בעידן היפוקרטס, (1877). בגרמנית ב- Pester Med.-Chirurg. Presse, 1880–82. XVI. הסיפילוגרפים (רופאים שעסקו במחלת הסיפיליס=עגבת) הבולטים יותר של המאה ה-16; גם בגרמנית בווינה ובברלין בכתבי העת רפואיים הונגריים וגרמניים בנפרד; נתונים על תולדות הרפואה והספרים, 1883. עקרונות בתי ספר לרפואה בקוס ובקנידוס, 1884. אנתימוס הרופא (511–534) והדיאטיות שלו ב-Wiener Medic. Blätterben בשנת 1884 יואנס דה ויגו כסיפילוגרף; (Wiener Medic. Wochenschriftben (1884 Hieronymus Fracastorius, ein Syphilidolog des 16. Jahrhunderts, 1885. Joannes Fernelius und die Lehre von der Syphilis) Virchow Archiv (1884. Joannes Fernelius und die Lehre von der Syphilis). עבודות שפורסמו בצורה עצמאית או תורגמו על ידו: ספר כיס רפואי למחלות פנימיות וחיצוניות כמו גם מחלות עיניים, אוזניים ועור. 1867 ספר כיס רפואי למחלות גינקולוגיות וילדים. 1868 הקשר בין טמפרטורת הגוף למחלות. 1871 יסודות הפיזיולוגיה האנושית ביחס לבריאות. 1875 הפפירוס הרפואי של אברס; ללמוד מההיסטוריה של הרפואה. 1876 יסודות המיילדות. למתאמנים בבית חולים ורופאים צעירים. 1879 יסודות הנתיחה. למתאמנים בבית חולים ורופאים צעירים. 1881. ספר לימוד לרפואה פנימית לסטודנטים לרפואה ורופאים. 1885 ספר אבחון, 1888 כתבי יד רפואיים שנשמרו בספריית המנזר סן גאלן. 1882. (מיוחד מהשבועון הרפואי) יוז'ף סיניאי:חייבהם ויצירותיהם של סופרים הונגרים. לקסיקון ביוגרפי הונגרי I-II . עורכת ראשית. אגנש קניירש. בודפשט, 1967-1969. לקסיקון יהודי הונגרי. בודפשט, 1929. גישה מקוונת ספרות הונגרית 1887, 1889, 1904. הספרנות של קיסלינגשטיין. ספר הזיכרון של הדייש 217 כתב העת "אומה" 1896. מס' 47 . "עיתון יום ראשון" 1896. מס' 8 "Halotti bejegyzése a Budapest VI. kerületi polgári halotti akv. 257/1896. folyószáma alatt". A pesti neológ izr. hitközség házassági anyakönyve, 181/1879. folyószám.
Maybe We Would Be In Love Right Now

Maybe We Would Be In Love Right Now (בעברית: אולי היינו מאוהבים עכשיו) הוא המיני-אלבום השישי של הזמרת-יוצרת האמריקאית אוליביה אובריאן. המיני-אלבום יצא לאור ב-27 באוקטובר 2020, על ידי חברת התקליטים איילנד רקורדס. מתוך המיני-אלבום יצא סינגל אחד: "Now". האלבום Maybe We Would Be In Love Right Now באתר אפל מיוזיק Maybe We Would Be In Love Right Now Maybe We Would Be In Love Right Now - EP (באנגלית)
Roses (שיר של בני בלנקו וג'וס וורלד)

"Roses" (בעברית: ורדים) הוא שיר של המוזיקאי האמריקאי בני בלאנקו והראפר ג'וס וורלד, זמר הרוק ברנדון יורי מהלהקה פאניק! אט דה דיסקו. השיר הושמע לראשונה בתוכניתו של זיין לו ב-Beats 1 ב-5 בדצמבר 2018. במגזין רוק סאונד תוארה ההכרזה על השיר כ"אירוע קרוסאובר שאפתני". תחילה, פרסם בלנקו חילופי טקסטים בינו לבין ג'וס וורלד, ולאחר מכן שיתף שני קטעים מהשיר באינסטגרם. למחרת, הודיע בטוויטר כי השיר יפורסם ב-5 בדצמבר. בלנקו, קשמיר קאט, יורי, האפי פרז, ג'וס וורלד "Roses / benny blanco – TIDAL". Tidal. נבדק ב-5 בדצמבר 2018. {{cite web}}: (עזרה) בלנקו, קשמיר קאט, האפי פרז "Benny Blanco on Twitter: "tomorrow!!! @JuiceWorlddd @brendonurie 9AM LA/ 12PM NYC/ 5PM LDN @zanelowe world record on @Beats1"". 4 בדצמבר 2018. נבדק ב-5 בדצמבר 2018. {{cite web}}: (עזרה) Jamieson, Brii (4 בדצמבר 2018). "Brendon Urie Has Recorded A Track With Juice WRLD – News". Rock Sound. נבדק ב-5 בדצמבר 2018. {{cite web}}: (עזרה) Cerio, Michael (4 בדצמבר 2018). "It Sounds Like A Panic! At The Disco And Juice WRLD Collaboration Could Be Coming Soon". Radio.com. נבדק ב-5 בדצמבר 2018. {{cite web}}: (עזרה) Heinz, Natasha (4 בדצמבר 2018). "Hear a snippet of Brendon Urie's song with Juice WRLD". Alternative Press. נבדק ב-5 בדצמבר 2018. {{cite web}}: (עזרה) מידע על היצירה "Roses" באתר מיוזיק בריינז
הרי היינס

האם התכוונתם ל... אנטארקטיקה הרי היינס (אנטארקטיקה) – רכס הרים, ברכסי פורד, בארץ מרי בירד שבאנטארקטיקה ארצות הברית הרי היינס (אלסקה) – רכס הרים במדינת אלסקה שבארצות הברית
Off the Table

"Off the Table" הוא שיר שהוקלט על ידי הזמרת האמריקאית אריאנה גרנדה והזמר-יוצר הקנדי דה ויקנד, מתוך אלבום האולפן השישי של גרנדה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס. את השיר כתבו גרנדה ודה ויקנד יחד עם שינטרו יסודה, טומי בראון, מיסטר פרנקס וטראוויס סיילס, והפיקו אותו יסודה, בראון, פרנקס וסיילס. השיר, בדומה לשאר שירי האלבום, הוא בלדה בסגנון ה-R&B, המתארת מערכת יחסים. מקורות רבים טענו כי המילים של השיר מתייחסות אל בן זוגה לשעבר של גרנדה, הראפר המנוח מק מילר. השיר הוא שיתוף הפעולה השני של גרנדה ודה ויקנד, לאחר הסינגל "Love Me Harder", שיצא לאור בשנת 2014, כסינגל השלישי מתוך אלבום האולפן השני של גרנדה, My Everything. טרם פורסם וידאו קליפ נלווה לשיר. ב-30 באוקטובר 2020, בסמוך לשאר שירי האלבום, פורסם האודיו הרשמי של השיר בערוץ היוטיוב של גרנדה. תוך שעות ספורות, צבר האודיו למעלה ממיליון צפיות. יחד עם צאת האלבום, סקרו את השיר מבקרי מוזיקה שונים, תוך שהפנו אליו בעיקר ביקורות חיוביות. מגזין Elle סקר את תוכן השיר והמאפיינים השונים בו, ונטען בו כי השיר מציג "מבט אינטימי על מרחב הראש והריפוי של גרנדה". מגזין הבילבורד דירג את השיר כשיר התשיעי הטוב ביותר באלבום, באומרו: "המילים לשיתוף הפעולה עם דה ויקנד, 'Off the Table', מוכנים לניתוח יתר על המידה – על מי שרה גרנדה כשהיא מתמקדת באהבה ש'כל כך קשה להחליף אותו'? עם זאת, צעד אחורה וניתן לעכל את הרצועה כדואט קלאסי של R&B עם קונספט משפיע, כשגרנדה מודה שהיא לא יכולה להיות נוכחת במערכת יחסים כמו שהייתה פעם ודה ויקנד מנסה לעבד את ההסתייגות הזו". יחד עם צאתו של האלבום, הגיע השיר למקום השישי במצעד השירים העולמי של ספוטיפיי, ולמקום ה-21 במצעד השירים העולמי של אייטונס. נכון לנובמבר 2020, השיר עומד על למעלה מ-8 מיליון השמעות בספוטיפיי. אריאנה גרנדה, דה ויקנד, שינטרו יסודה, טומי בראון, מיסטר פרנקס, טראוויס סיילס שינטרו יסודה, טומי בראון, מיסטר פרנקס, טראוויס סיילס Ariana Grande & The Weeknd – off the table (באנגלית), נבדק ב-2020-10-30 Ariana Grande - Positions, Clash Magazine (באנגלית) Alyssa Bailey, Ariana Grande and The Weeknd's 'Off the Table' Lyrics Are About Her Finding Love After Losing Mac Miller, ELLE, ‏2020-10-30 (באנגלית) Natalie Morin, The Heartbreaking Mac Miller Moment You Might've Missed On Ariana Grande's "Positions", www.refinery29.com (באנגלית) Ariana Grande and The Weeknd 'off the table' lyrics broken down, Capital (באנגלית) Ariana Grande fans think her Off The Table lyrics are about Mac Miller, PopBuzz (באנגלית) Ariana Grande, The Weeknd - off the table (audio), סרטון באתר יוטיוב (אורך: 0:06) Every Song Ranked on Ariana Grande’s ‘Positions’: Critic’s Picks, Billboard (באנגלית) Spotify Charts, www.spotifycharts.com Worldwide iTunes Song Chart, kworb.net off the table (with The Weeknd), נבדק ב-2020-11-02
POV

"POV" (ראשי תיבות של "Point of View"; בעברית: "נקודת מבט") הוא שיר שהקליטה הזמרת-יוצרת האמריקאית אריאנה גרנדה, מתוך אלבום האולפן השישי שלה, Positions. השיר יצא לאור ב-19 באפריל 2021, כסינגל השלישי מתוך האלבום, על ידי חברת התקליטים ריפבליק רקורדס. השיר נכתב על ידי אריאנה גרנדה, אוליבר פריד, מיסטר פרנקס, טיילה פרקס וטומי בראון והופק על ידי פרנקס, פריד ובראון. השיר הוא בלדת R&B עם עיבוד שקט בליווי צ'לו וויולה. השיר נפתח באפקטים קוליים של גשם. בשורה האחרונה של השיר, גרנדה עוקבת אחר מנגינה יורדת ככל שהמוזיקה דועכת. מבחינה לירית, השיר בוחן את הרעיון להחליף מקום עם מאהב, וכיצד אהבה יכולה להחליק פגמים שנתפסו. בשיר, גרנדה מזכירה עד כמה עמוק בן זוגה, דלטון גומז, מבין אותה ואוהב אותה, כמה הרבה יותר מובנת ומוערצת מרגישה גרנדה דרך עיניו, וכן את חוסר הביטחון שלה והפחד הראשוני שלה להתחיל שוב מערכת יחסים, ואיך גומז עזר לה להתגבר על זה. טרם פורסם וידאו קליפ נלווה לשיר. ב-30 באוקטובר 2020, בסמוך לשאר שירי האלבום, פורסם האודיו הרשמי של השיר בערוץ היוטיוב של גרנדה. תוך שעות ספורות, צבר האודיו למעלה ממיליון צפיות. יחד עם צאת האלבום, זכה השיר לביקורות חיוביות משלל מבקרי המוזיקה. מגזין הבילבורד דירג את השיר כשיר הטוב ביותר מתוך האלבום, ותיאר את השיר כ"שובר את תבנית בלדות ה-R&B המסורתית", וכינה אותו כ"מופע עוצר נשימה" ו"אלגנטי ביותר". ג'סטין קרטו מ-Vulture כינה את השיר "אחת ההופעות הטובות ביותר של גרנדה ב-Positions", והגדיר אותו "גמר אקסטטי המציג את כל מגוון הצלילים ורץ תוך שלוש דקות וחצי בלבד". מילות השיר "POV" באתר Genius סרטון השיר "POV" באתר יוטיוב מידע על הרצועה "POV" באתר ספוטיפיי אריאנה גרנדה, אוליבר פריד, מיסטר פרנקס, טיילה פרקס, טומי בראון מיסטר פרנקס, אוליבר פריד, טומי בראון "Positions by Ariana Grande on Apple Music". Apple Music. נבדק ב-1 בנובמבר 2020. {{cite web}}: (עזרה) White, Adam (30 באוקטובר 2020). "Ariana Grande's Positions is woozy and flirtatious but lacking in surprise". The Independent. נבדק ב-1 בנובמבר 2020. {{cite news}}: (עזרה) Sodomsky, Sam (30 באוקטובר 2020). "'pov' by Ariana Grande Review". Pitchfork. נבדק ב-1 בנובמבר 2020. {{cite news}}: (עזרה) Curto, Justin (30 באוקטובר 2020). "Ariana Grande Ends Positions With a Bit of Emotional Honesty". Vulture. נבדק ב-1 בנובמבר 2020. {{cite news}}: (עזרה) Lipshutz, Jason (30 באוקטובר 2020). "Every Song Ranked on Ariana Grande's 'Positions': Critic's Picks". Billboard. נבדק ב-1 בנובמבר 2020. {{cite news}}: (עזרה) Wilson, Carl (30 באוקטובר 2020). "Ariana Grande Resigns—Gracefully, and Thirstily—From Meaning Too Much". Slate Magazine. נבדק ב-1 בנובמבר 2020. {{cite news}}: (עזרה) Kate Solomon, ‏Ariana Grande, Positions, review: plenty of lust, but where are the hits?, The Telegraph, 30 October 2020 Ariana Grande - pov (audio), סרטון באתר יוטיוב (אורך: 3:22) DeVille, Chris (29 באוקטובר 2020). "Premature Evaluation: Ariana Grande Positions". Stereogum. נבדק ב-1 בנובמבר 2020. {{cite news}}: (עזרה) Siroky, Mary (31 באוקטובר 2020). "Ariana Grande's Positions Is a 2020 Pop Fairytale: Review". Consequence of Sound. נבדק ב-1 בנובמבר 2020. {{cite news}}: (עזרה) pov, נבדק ב-2020-11-02
קרל לואגר

קרל לוּאֶגֶר (בגרמנית: Karl Lueger‏; 24 באוקטובר 1844 – 10 במרץ 1910) היה פוליטיקאי אוסטרי אנטישמי, ראש העיר של וינה בשלהי תקופת קיסר האימפריה האוסטרו-הונגרית פרנץ יוזף, משנת 1897 עד שנת 1910. קרל לואגר נולד בווינה, למד משפטים באוניברסיטת וינה וקיבל דוקטורט בשנת 1870. היה ממייסדי המפלגה הנוצרית-סוציאלית האוסטרית. צידד באידאולוגיה גרמנית-לאומנית ויצא נגד בני הלאומים האחרים בקיסרות. הוביל קו אנטישמי, והאשים, בין היתר, את היהודים בהידרדרותה הכלכלית של וינה. כמו כן ביטא עמדות אנטי-סלאביות. בתעמולתו פנה בעיקר לבני המעמדות הנמוכים בווינה, וניסה להסיתם נגד היהודים בעיר, שרובם היו שייכים למעמד הבינוני המשכיל. לואגר קרא: "היהודים הללו, הם שודדים מאתנו את כל הקדוש לנו! מולדת! לאומיות! ולבסוף גם את רכושנו!". בשל שיעורם הגבוה של היהודים באוכלוסיית בודפשט, כינה אותה לואגר בכינוי הגנאי "יודאפשט" (Judapest), ששיקף את עוינותו הן ליהודים והן להונגרים, בהיותם "שני היסודות הפגומים בקיסרות" (ההבסבורגית). הקיסר פרנץ יוזף, בעל דעות ליברליות והומניסטיות, תיעב את לואגר, ודחה שלוש פעמים את אישור מינויו לראשות העיר וינה, ורק בשנת 1897 אישר את המינוי. לאחר היבחרו לתפקיד מיתן לואגר את הרטוריקה הלאומנית והאנטישמית שלו, ועסק בעיקר בבינויה של העיר. ללואגר היו מספר ידידים יהודים, וכשנשאל, כיצד מתיישבים הדברים עם עמדותיו ענה: "אני מחליט מיהו יהודי!" (!Wer ein Jude ist, bestimme ich). יש הרואים בלואגר את מבשר הנאציזם. בעזרת הכריזמה שלו וכישרונו הדמגוגי השפיע לואגר על אישים רבים, ובהם אדולף היטלר, אשר התגורר בווינה בשלהי תקופת כהונתו של לואגר, ובספרו "מיין קאמפף" כתב היטלר כי לואגר היווה מודל לתוכניתו האנטי-יהודית (הן באידאולוגיה שלו והן בכישרון התעמולה שלו). התעמולה האנטישמית של לואגר ובחירתו לתפקיד, על אף התנגדות המימסד והקיסר, הייתה בין הגורמים שהביאו את תיאודור הרצל למסקנה כי היציבות של האימפריה האוסטרו-הונגרית אינה מובטחת וכי אבד הכלח על הניסיונות לבסס את האמנציפציה ליהודים, ויש לשאוף לפתרון לאומי אלטרנטיבי. מדיה וקבצים בנושא קרל לואגר בוויקישיתוף קרל לואגר, באתר "Find a Grave" (באנגלית) קרל לואגר, באתר אנציקלופדיה בריטניקה (באנגלית) קרל לוגר, דף שער בספרייה הלאומית עמוס אילון, הרצל, עמ' 186. גיא מירון, "בין 'מרכז' ל'מזרח', על הדרך המיוחדת של האמנציפציה היהודית בהונגריה", בתוך: רעיה כהן (עורכת), יהודים אירופים ואירופים יהודים בין שתי מלחמות העולם, תשס"ד, עמ' צה–צו. עמוס אילון, הרצל, עמ' 80. דרכו של הרצל לגיבוש תודעה לאומית יהודית : ב